
LISA 1
Transpordiameti 06.11.2025 kinnituskirjale nr 8-6/25/18699-2
Täpsustatud andmed projekteerimise töövõtulepingu nr 3.2-3/24/966-1 kohta
Käesolev lisa on kinnituskirja nr 8-6/25/18699-2 lahutamatu osa ja täpsustab Reaalprojekt OÜ (registrikood 10765904) poolt projekteerimise töövõtulepingu nr 3.2-3/24/966-1 alusel osutatud teenuse „Riigitee 4 (E67) Tallinn-Pärnu-Ikla km 70,2-78,8 Haimre-Konuvere lõigu 2+2 sõidurajaga maantee põhiprojekti koostamine“ (riigihanke viitenumber 277527) andmeid.
1. Projekteeritud sillad, viaduktid ja tunnelid
Reaalprojekt OÜ projekteeris lepingu raames järgmised transpordirajatised:
Konuvere viadukt – kolmeavaline V-erikujuline raamkonstruktsioon, avad 7,9+50,2+7,9 m, kogupikkus 66,0 m – uusehitus;
Konuvere II sild – neljaavaline sild, avad 17,6+24,0+24,0+17,6 m, kogupikkus 85,1 m – uusehitus;
olemasolev Konuvere sild – avad 17,6+24,1+23,9+17,6 m, kogupikkus 84,7 m – remont;
Linnametsa oja suurulukiläbipääs – avad 17,1+17,1+17,1 m, kõrgusgabariit 5,0 m, kogupikkus 68 m – uusehitus;
Aruküla sõiduautotunnel – avapikkus 5,2 m, kõrgusgabariit 3,0 m, kogulaius 30,0 m – uusehitus;
Konuvere sõiduautotunnel – avapikkus 7,3 m, kõrgusgabariit 4,6 m, kogulaius 27,2 m – uusehitus;
Aruküla oja ulukiläbipääs – üheavaline raudbetoonraam, pikkus 16,4 m, kõrgusgabariit 3,0 m – uusehitus.
Viide kinnituskirjale: lk 2, jaotis „Rajatised“.
2. Rajatiste projekteerimistöö liik
Projekteeriti kuus uue rajatise projekti ja üks olemasoleva rajatise remondiprojekt.
 
Uute rajatistena projekteeriti:
· Konuvere viadukt
· Konuvere II sild 
· Konuvere sõiduautotunnel
· Aruküla sõiduautotunnel
· Aruküla oja ulukiläbipääs
· Linnametsa oja suurulukiläbipääs
Rekonstrueeritavate rajatistena projekteeriti:
· Konuvere silla remondiprojekt

Viide kinnituskirjale: lk 2, jaotised „Rajatised“ ja „Projekti parameetrid“.
3. Projekti staadium
Ehitusprojekt koostati põhiprojekti staadiumis. Majandus- ja taristuministri 17.07.2015 määruse nr 97 „Nõuded ehitusprojektile“ kohaselt on ehitusprojekti staadiumid eelprojekt, põhiprojekt ja tööprojekt; põhiprojekt on staadium, mille alusel taotletakse ehitusluba.
Viide kinnituskirjale: lk 1, teenuse ja riigihanke nimetus („…maantee põhiprojekti koostamine“).
4. Lepingu sisu ja projekteerimise maksumus
Leping nr 3.2-3/24/966-1 on projekteerimise töövõtuleping, mille ese oli üksnes põhiprojekti koostamine koos selleks vajalike geodeetiliste ja geotehniliste uuringutega. 
Leping ei hõlmanud ehitustöid ega ehitustööde järelevalvet.

Põhiprojekti koostamise maksumus on 514 171,19 eurot ilma käibemaksuta (lepingu kogumaksumus).
Viide kinnituskirjale: lk 1 („Töölepingu kogumaksumus: 514 171,19 eurot ilma km-ta“) ja lk 2 (geodeetiline mõõdistus 136 ha, 231 geotehnilise uuringu punkti).
5. Projekti valmimine ja ekspertiis
Teenuse osutamise periood oli 20.05.2024–27.10.2025; seisuga 06.11.2025 oli tellijale üle antud 100% töödest. Põhiprojekti läbivaatus (ekspertiis) teostati Transpordiameti poolt ja käesolev kinnituskiri on tõenduseks, et töö teostati vastavalt lepingule.

